
Postupak nabave temeljem točke 4. Pravila o provedbi postupaka nabava za neobveznike Zakona o javnoj nabavi, VERZIJA 7.0, PROSINAC 2020 (Postupak nabave s obveznom objavom Poziva na dostavu ponuda)

NAZIV PROJEKTA: 	Povećanje energetske učinkovitosti i korištenje obnovljivih izvora energije društva MOZAIK d.o.o.

NAZIV NABAVE: 		Nabava sustava za energetsku obnovu 

EVIDENCIJSKI BROJ NABAVE: 	NAB 01

DATUM OBJAVE: 		09.06.2022.	



POZIV NA DOSTAVU PONUDA

1. OPĆI PODACI

1.1. Podaci o Naručitelju

Naziv Naručitelja: Mozaik d.o.o.
Adresa: 	Hrvatskog proljeća 3, 43 000 Bjelovar
OIB Naručitelja: 	56784106357
Broj telefona: 	+385 43 220 025
Internet stranica:  www.mozaik-briket.hr

1.2. Kontakt osoba (osoba zadužena za komunikaciju s ponuditeljima):
Ime i prezime:  Ružica Sabljo
Broj telefona: 	+385 98 403 086
Adresa elektroničke pošte kontakt osobe: racunovodstvo@parketi-sabljo.com

Komunikacija i svaka druga razmjena informacija između Naručitelja i ponuditelja obavljat će se isključivo u pisanom obliku. Pisani zahtjev zainteresiranih ponuditelja za pojašnjenjem dostavlja se s naznakom „za  nabavu sustava za energetsku obnovu“  isključivo  putem  elektroničke  pošte osobe zadužene za komunikaciju s ponuditeljima iz ove točke, dok će iste Naručitelj objavljivati na web stranici www.strukturnifondovi.hr.


1.3. Vrsta postupka nabave

Nabava se provodi temeljem Pravila o provedbi postupaka nabava za neobveznike Zakona o javnoj nabavi (v.7.0) (dalje u tekstu: Pravila). Sukladno Pravilima, Poziv na dostavu ponuda sa svim pripadajućim prilozima objavljuje se na internetskoj stranici www.strukturnifondovi.hr . 


1.4. Dostupnost natječajne dokumentacije

Poziv na dostavu ponude s prilozima, odgovori i pitanja ponuditelja, kao i sve obavijesti o izmjenama i dopunama Poziva na dostavu ponude biti će stavljene na raspolaganje ponuditeljima na internetskoj stranici Europski strukturni i investicijski fondovi, adresa internetske stranice www.strukturnifondovi.hr (od dana objave Poziva na dostavu ponuda koji se smatra danom početka postupka nabave).

1.5. Objašnjenja i izmjene natječajne dokumentacije

Ponuditelji su ovlašteni za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz Poziv na dostavu ponuda. 

Zahtjev sa postavljenim pitanjima ponuditelji mogu postaviti najkasnije tijekom četvrtog (4) dana prije dana u kojem istječe rok za dostavu ponuda. Dodatne informacije i pojašnjenja biti će objavljeni bez navođenja podataka o podnositelju zahtjeva na internetskim stranicama na kojima je dostupna i natječajna dokumentacija (točka 1.3.), najkasnije tijekom drugog (2) dana prije dana u kojem istječe rok za dostavu ponuda.

U slučaju da Naručitelj za vrijeme roka za dostavu ponuda značajno izmjeni Poziv na dostavu ponuda, izmjene će učiniti dostupnima svim ponuditeljima na isti način i na istoj internetskoj stranici kao i Poziv na dostavu  ponuda te ponuditeljima  osigurati  primjereni  rok  za  dostavu ponuda od  izmjene. U slučaju potrebe izmjene Poziva na dostavu tijekom posljednjih 5 dana prije isteka inicijalnog roka za dostavu ponuda, potrebno je razmjerno produljiti rok za dostavu ponuda za minimalno 5 dana, računajući od dana objave izmjene.

Ako iz bilo kojeg razloga Poziv na dostavu ponuda, obavijesti o izmjenama i dopunama Poziva na dostavu ponuda te odgovori na pitanja ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani ponuditelji mogu biti upoznati sa svim informacijama potrebnima za izradu ponude. Tijekom roka za dostavu ponuda, Naručitelj može iz bilo kojeg razloga izvršiti izmjene/dopune Poziva.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

1.6. Evidencijski broj nabave

NAB 01

1.7.  Pravo sudjelovanja

U ovom postupku nabave kao ponuditelji mogu sudjelovati svi gospodarski subjekti, neovisno o državi njihova poslovnog nastanka  ili podružnice.

1.8. Sprječavanje sukoba interesa 

Naručitelj ne smije sklapati ugovore o javnoj nabavi sa sljedećim gospodarskim subjektima (u svojstvu ponuditelja, člana zajednice gospodarskih subjekata ili podugovaratelja odabranom ponuditelju): 

- INTERIJERI SABLJO d.o.o. za trgovinu i usluge, Hrvatskog proljeća 3, 43 000 Bjelovar, OIB: 34180606964,
- BIO ENERGANA BJELOVAR d.o.o., Hrvatskog proljeća 3, 43 000 Bjelovar, OIB: 22842839903,
- PARKETI SABLJO d.o.o., Hrvatskog proljeća 3, 43 000 Bjelovar, OIB: 10560345329.


1.9.  Zajednica ponuditelja

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u Ponudbenom listu (Prilog 1), uz obveznu naznaku člana zajednice ponuditelja koji je ovlašten za komunikaciju s Naručiteljem. Također, gospodarski subjekti članovi zajednice ponuditelja obvezni su popuniti Prilog 1.a Ponudbenom listu – Podaci o članovima zajednice ponuditelja (za svakog člana zajednice ponuditelja zasebno).

U zajedničkoj ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora kojeg je on izvršio, ako zajednica ponuditelja ne odredi drugačije. 

1.10. Podizvoditelji

Ako gospodarski subjekt namjerava dati dio ugovora u podugovor jednom ili više podizvoditelja, dužni su u ponudi navesti sljedeće podatke:

-	naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja, 
-	predmet, količinu, vrijednost podugovora i postotni dio ugovora koji se daje u podugovor.

U slučaju sudjelovanja podizvoditelja, ponuditelj je dužan uz ponudu dostaviti ispunjeni Prilog 1.b Ponudbenom listu – Podaci o podizvoditelju/ima (za svakog podizvoditelja zasebno). Ako ponuditelj odnosno zajednica ponuditelja ne dostavi podatke o podizvoditelju, smatra se da će cjelokupni predmet nabave izvršiti samostalno.  Sudjelovanje podizvoditelja ne utječe na odgovornost ponuditelja za izvršenje ugovora.











2. PREDMET NABAVE

2.1. Opis predmeta nabave/tehničke specifikacije

Predmet nabave su radovi postavljanja novih sustava za proizvodnju električne energije iz sunca te ugradnja pametnih brojila. Zahtjevi definirani Troškovnikom predstavljaju minimalne tehničke karakteristike koje moraju biti zadovoljene te se iste ne smiju mijenjati od strane ponuditelja.

Predmet nabave je podijeljen na 2  grupe predmeta nabave:
 Grupa 1.: Postavljanje sustava za proizvodnju el.energije iz sunca
Fotonaponski sustav „za proizvodnju električne energije iz sunca“ za lokalnu upotrebu proizvedene električne energije, bez plasmana energije u mrežu. 

 Grupa 2.: Ugradnja pametnog brojila
Ugradnja pametnih brojila i uređaja za detaljnije praćenje potrošnje električne energije.

Ponuditelj može ponuditi ponudu za jednu ili više grupa predmeta nabave.

Detaljan opis predmeta nabave i količina predmeta nabave određeni su Troškovnikom (Prilog 2) koji su sastavni dio ovog Poziva. Količine navedene u Troškovniku (Prilogu 2) su točne.
Ponuditelji su obvezni ispuniti sve stavke Troškovnika jediničnim cijenama za koju se podnosi ponuda, a u protivnom će se smatrati da nisu podnijeli ponudu za cjelokupan predmet nabave za pojedinu grupu predmeta nabave. Ponude koje obuhvaćaju samo dio traženog predmeta nabave po grupi predmeta nabave neće se razmatrati.

Sva ponuđena i ugrađena oprema kao i ponuđeni i ugrađeni materijali trebaju biti novi i nekorišteni.

[bookmark: _Toc61438266][bookmark: _Toc61518669][bookmark: _Toc62720968][bookmark: _Toc78699700][bookmark: _Toc78704493]Ako su u Pozivu za dostavu ponuda i troškovnicima/tehničkim specifikacijama navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi, svakom predmetu nabave opisanom normom u tehničkoj specifikaciji navedenoj u Troškovniku dodan je izraz “ili jednakovrijedno“. Za slučaj da uz navođenje norme u Troškovniku nije naznačen izraz „ili jednakovrijedno“, ovom se općom odredbom određuje da je nuđenje jednakovrijedne norme dopušteno i za slučaj da izraz „ili jednakovrijedno“ nije naznačen uz normu.


2.2. Način određivanja cijene ponude

Cijena ponude izražava se u kunama (HRK). 

Cijena ponude iskazuje se za jednu, više ili sve grupe predmeta nabave za koju ponuditelj daje ponudu. Cijena ponude iskazuje se za cjelokupan predmet nabave grupe za koju ponuditelj daje ponudu. Cijena ponude upisuje se brojkama sukladno Prilogu 1 (Ponudbeni list) te Prilogu 2 (Troškovnik) po grupama predmeta nabave.

Ponuditelj je dužan u Prilogu 1 (Ponudbeni list) za pojedinu grupu predmeta nabave upisati ukupnu cijenu ponude bez poreza na dodanu vrijednost (PDV-a) iz Priloga 2 (Troškovnik) pojedine grupe predmeta nabave, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om) zaokruženu na dvije decimale. 

Ponuditelj Prilog 2 (Troškovnik) za sve grupe predmeta nabave popunjava na način da u istome naznači jediničnu cijenu ponude i PDV. Jedinična cijena i iznos PDV-a moraju biti zaokruženi na dvije decimale. Ukoliko je riječ o ponuditelju iz inozemstva, ili ponuditelju koji nije u sustavu PDV-a, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a stavlja nulu (0,00 kn) ili ostavlja prazno, odnosno na drugi način se označava kako upis nije primjenjiv.
U cijenu ponude bez poreza na dodanu vrijednost moraju biti uračunati svi troškovi ponuditelja i popusti. 

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenje ugovora o nabavi, Naručitelj je ovlašten odbiti takvu ponudu. Prije odbijanja ponude zbog neuobičajeno niske cijene, Naručitelj će od ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora o nabavi.

Ako ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izmijeni tekst i izvorni sadržaj u obrascu Troškovnika, smatrat će se da je takav Troškovnik nepotpun i nevažeći te ponuda može biti odbijena. 

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.

2.3. Rok i mjesto izvršenja predmeta nabave ( za sve grupe predmeta nabave)

Rok izvršenja ugovornih obveza je 90 kalendarskih dana računajući od dana uvođenja u posao. Ponuditelj će biti uveden u posao predajom projektne dokumentacije u jednom primjerku od strane Naručitelja, a najkasnije u roku od 3 mjeseca od dana potpisa ugovora. U rok izvršenja ugovorenih obveza ne ulaze nužna postupanja javnih i regulatornih tijela na koje ponuditelj nema utjecaja.
Završetkom radova smatra se datum koji je nadzorni inženjer, kojega će Naručitelja angažirati, potvrdio kao datum s kojim su svi ugovoreni radovi izvedeni u cijelosti te je izvršena primopredaja radova, što se evidentira u potpisanom zapisniku o primopredaji radova, a čime je ujedno izvršena i isporuka predmeta nabave. Zapisnik o primopredaji radova i okončanom obračunu potpisuje ovlaštena osoba za zastupanje Naručitelja, ponuditelja i nadzorni inženjer.

Mjesto izvršenja predmeta nabave je lokacija proizvodnje društva Mozaik d.o.o., Pakračka ulica bb, 43 000 Bjelovar, k.č.br.: 5590/1, k.o. Bjelovar.

2.4. Količina predmeta nabave

Količine navedene u Troškovniku (Prilogu 2) za pojedinu grupu predmeta nabave su točne. Ponuditelj može ponuditi ponudu za cjelokupan predmet nabave sadržane u Troškovniku po grupama. 


3. OSNOVE ZA ISKLJUČENJE (primjenjuje se za sve grupe predmeta nabave)

Naručitelj će isključiti ponuditelja iz postupka nabave:
3.1. ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara,
3.2.   nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna,
3.3.   ako je lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne.

Naručitelj će prihvatiti kao dokaz da se gospodarski subjekt ne nalazi u jednoj od situacija navedenih u točki 3. Poziva potpisanu izjavu osobe ovlaštene za zastupanje gospodarskog subjekta koja čini Prilog 3. ovog Poziva na dostavu ponuda, a koja se dostavlja u ponudi.

Naručitelj zadržava pravo u postupku nabave zatražiti od ponuditelja dostavu odgovarajućeg dokumenta:
- izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje iz točke 3.1.ovog Poziva
· ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin
–	 potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje iz točke 3.2. ovog Poziva
· ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.


Napominje se da se radi o pravu Naručitelja za traženje navedenih dokumenata koje je isti ovlašten, ali ne i dužan iskoristiti.

U slučaju zajednice ponuditelja, svi članovi zajednice ponuditelja moraju dokazati nepostojanje razloga za isključenje.

Svi dokazi i dokumenti određeni su u točki 3. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.


4.  UVJETI SPOSOBNOSTI 

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovim Pozivom na dostavu ponuda, a kojima dokazuje svoju sposobnost za obavljanje profesionalne djelatnosti, ekonomsku i financijsku sposobnost te tehničku i stručnu sposobnost.

Svi dokazi i dokumenti koji se prilažu ponudi, a određeni su u ovoj točki 4. Poziva i mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

4.1. Sposobnost za obavljanje profesionalne djelatnosti (primjenjuje se za sve grupe predmeta nabave)
[bookmark: _Hlk27470144]
Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegovog poslovnog nastana. 

Upis u registar dokazuje se: 

-	odgovarajućim izvodom iz sudskog, obrtnog, strukovnog ili drugog odgovarajućeg registra koji se izdaje u državi poslovnog nastanka gospodarskog subjekta.

U slučaju zajednice ponuditelja, svaki član zajednice gospodarskih subjekata pojedinačno dokazuje sposobnost iz ove točke 4.1. Poziva. 


4.2. Ekonomska i financijska sposobnost (primjenjuje se za sve grupe predmeta nabave)

[bookmark: _Hlk30657992]U svrhu dokazivanja da ima potrebnu financijsku snagu kako bi u roku i kvalitetno izveo predmet nabave, gospodarski subjekt mora u postupku nabave dokazati da račun gospodarskog subjekta nije bio u 
blokadi dulje od ukupno[footnoteRef:1] 15 dana u posljednjih 12 mjeseci računajući od dana objave Poziva za dostavu  [1:  Zbroj dana blokade] 

ponuda unatrag. 

Naručitelj će prihvatiti sljedeće dokumente kao dovoljan dokaz ekonomske i financijske sposobnosti gospodarskog subjekta iz ove točke 4.2.
 
- izjavu osobe koja je po zakonu ovlaštena za zastupanje gospodarskog subjekta da račun gospodarskog 
[bookmark: _Hlk27641791]subjekta nije bio u blokadi dulje od ukupno 15 dana u posljednjih 12 mjeseci računajući od dana objave 
Poziva na dostavu ponuda unatrag (predložak izjave dan je u Prilogu 4. ovog Poziva).

[bookmark: _Hlk30658874]Naručitelj zadržava pravo u postupku nabave zatražiti od ponuditelja dostavu odgovarajućeg dokumenta gospodarskog subjekta iz kojeg je vidljiv isti podatak (primjerice  dostavu SOL 2/BON 2, ili odgovarajućih bankovnih izvadaka, ili financijskih izvješća  ili izvadaka tih izvješća ili bilo kojeg drugog dokumenta ili odgovarajuću financijsku potvrdu koja se izdaje u državi poslovnog nastana gospodarskog subjekta iz kojih je vidljiv podatak da račun istog nije bio blokiran ukupno dulje 15 dana u posljednjih dvanaest mjeseci računajući od dana objave Poziva za dostavu ponuda unatrag). Napominje se da se radi o pravu Naručitelja koje je isti ovlašten, ali ne i dužan iskoristiti.

U slučaju zajednice ponuditelja, članovi zajednice kumulativno dokazuju sposobnost iz točke 4.2. Poziva 
(dovoljno je da jedan član zajednice dokaže da zadovoljava uvjet ekonomske i financijske sposobnosti iz točke 
4.2. Poziva).


5. KRITERIJ ZA ODABIR PONUDE (isti kriterij primjenjuje se za sve grupe predmeta nabave)

GRUPA 1
﻿Kriterij za odabir ponude za Grupa 1.: Postavljanje sustava za proizvodnju el.energije iz sunca
predmeta nabave je ekonomski najpovoljnija ponuda.

Kriterij odabira najpovoljnije ponude je ponuda koja zadovoljava sve uvjete i zahtjeve određene ovim Pozivom na dostavu ponude, te koja je ekonomski najpovoljnija. Naručitelj će primijeniti kriterij ekonomski najpovoljnije ponude na način da će između valjanih ponuda, odabrati najpovoljniju ponudu.

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Ekonomski najpovoljnija ponuda je ona ponuda koja je ostvarila ukupni najveći broj bodova.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije. Ako ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

Primjenu ekonomski najpovoljnije ponude kao kriterija za odabir Naručitelj u ovom postupku nabave ocjenjuje opravdanim jer kriterij najniže cijene nema dovoljno značenje odnosno Naručitelj nije u mogućnosti samo na temelju kriterija najniže cijene donijeti odluku o odabiru ponude koja će na najbolji način odgovarati njegovim potrebama i zahtjevima – ponude koje će Naručitelju omogućiti odabir ponuditelja koji će nuditi ostvarenje najbolje vrijednosti za uloženi novac.

Naručitelj osim cijene određuje i dodatne kriterije odabira ponude koji su povezani s predmetom nabave kako slijedi:

	Oznaka
	Kriterij
	Broj bodova
	Ponder
	Jedinica mjere

	C
	Cijena ponude bez PDV-a (financijski kriterij)
	50,00
	50%
	Kn

	J
	Trajanje jamstvenog roka za otklanjanje nedostataka
	50,00
	50%
	Trajanje jamstva (u cijelim mjesecima)

	Maksimalni broj bodova
	100,00
	100%
	C+J



Penp = C (Cijena ponude) + J (Jamstveni rok za otklanjanje nedostataka) 

Penp = ekonomski najpovoljnija ponuda

Bodovi se zaokružuju na dvije decimale

5.1. Cijena ponude (C)

Naručitelj kao prvi kriterij određuje cijenu prihvatljive ponude bez PDV-a. Maksimalan broj bodova koje ponuditelj može ostvariti u okviru kriterija cijene ponude je 50 bodova. Ponuditelj čija je cijena najniža ostvarit će maksimalan broj bodova. 

Ostale ponude se boduju relativno u odnosu na ponudu s najnižom ponuđenom cijenom prema sljedećoj formuli:

CP=CPmin /CPpon * 50

CP=broj bodova koji je dobila ponuda za cijenu 
CPmin=najniža ponuđena cijena valjane ponude u postupku nabave 
CPpon=ponuđena cijena ponude koja se ocjenjuje 
50=maksimalan broj bodova za kriterij cijene
Broj bodova za promatranu ponudu po kriteriju cijene izračunat će se sukladno gore navedenoj formuli te će se isti  iskazati kao broj zaokružen na dva decimalna mjesta.



5.2. Trajanje jamstvenog roka za otklanjanje nedostataka (nefinancijski kriterij) – 50 bodova

Naručitelj kao drugi kriterij određuje duljinu trajanja jamstvenog roka za otklanjanje nedostataka na isporučenoj opremi.
Maksimalni broj bodova koji ponuditelj može dobiti prema ovom kriteriju je 50 (slovima: pedeset). 
Ponude se boduju na način da valjana ponuda u kojoj je iskazan najduži jamstveni rok dobiva 50 bodova a svaka druga ponuda s kraćim rokom razmjerno manji broj bodova, a prema sljedećoj formuli:

J=Jo/Jn * 50

J= broj bodova koje je dobila ponuda za ponuđeni jamstveni rok 
Jo= jamstveni rok koji je ponuđen u ponudi koja se ocjenjuje 
Jn= najduži ponuđeni jamstveni rok valjane ponude u postupku nabave
50= maksimalni broj bodova
Jamstveni rok moguće je iskazivati isključivo cijelim brojem (ne decimalnim) u mjesecima. Za slučaj da se dužina roka iskaže u danima ili godinama, za potrebe ocjenjivanja i izvršenja ugovora o radovima smatrat će se da je 30 dana 1 mjesec, a 1 godina 12 mjeseci.
Ponuditelji u sklopu ponude dostavljaju Izjavu u prilogu 5. ovog Poziva na dostavu ponuda u kojoj sukladno odredbama iz ovog Poziva navode predmetni rok temeljem kojeg će Naručitelj dodijeliti bodove u sklopu predmetnog kriterija za odabir. 
Ako ponuditelji uz ponudu ne dostave popunjenu Izjavu u  Prilogu 5.  ili ako predmetni prilog ne sadrži podatak o trajanju jamstvenog roka uzet će se da je ponuđen jamstveni rok u trajanju od 0 mjeseci. 

Ponuditelji su ovlašteni koristiti obrazac iz Priloga 5 Poziva na dostavu ponuda.

GRUPA 2

Kriterij za odabir ponude predmeta nabave Grupa 2.: Ugradnja pametnog brojila je najniža cijena.
Ponuda koja zadovoljava sve uvjete iz Poziva za dostavu ponuda i ima najnižu cijenu smatra se najpovoljnijom ponudom. Ako su dvije ili više valjanih ponuda jednako rangirane prema kriteriju za odabir ponude koji je najniža cijena, Naručitelj će kao najpovoljniju ponudu odabrati ponudu koja je zaprimljena ranije.


6.  PONUDA

6.1. Sadržaj ponude

Ponuda mora sadržavati minimalno:

1. Popunjeni Ponudbeni list  – Prilog 1 (ako je primjenjivo i Prilog 1.a i 1.b., ovisno o tome podnosi li ponudu zajednica ponuditelja, odnosno, planira li se izvršenje dijela ugovora prepustiti podugovarateljima) 
2. Prilog 2. Troškovnik – popunjeni u pdf i excel formatu na CD/DVD-R ili drugom mediju
4. 	Dokaz nepostojanja osnova isključenja iz točke 3. Poziva za dostavu ponuda - Prilog 3
5.	Dokazi sposobnosti za obavljanje profesionalne djelatnosti iz točke 4.1. Poziva za dostavu ponuda
6. 	Dokaz ekonomske i financijske sposobnosti iz točke 4.2. Poziva za dostavu ponuda - Prilog 4
7.	Jamstvo za ozbiljnost ponude (sukladno točki 7.1. Poziva za dostavu ponuda)
8.               Dokazi Izjava o ponuđenom jamstvenom roku za otklanjanje nedostataka – Prilog 5

6.2. Rok i način dostave ponuda 

Rok za dostavu ponuda je 20.06.2022. u 14:00 sati. Otvaranje ponuda nije javno.

Ponuda se predaje neposredno na adresi naručitelja ili putem pošte na adresu naručitelja iz točke 1.1. ovog Poziva, u zatvorenoj omotnici s naznakom:

Nabava sustava za energetsku obnovu
- za grupu predmeta nabave: 
Evidencijski broj nabave: NAB 01

           S naznakom:
„NE OTVARAJ“

-	Na poleđini:
Naziv i adresa naručitelja
Naziv i adresa ponuditelja


Ako omotnica nije dostavljena u skladu s naprijed navedenom uputom, Naručitelj neće snositi odgovornost u slučaju da se ponuda i/ili izmjena/dopuna/zagubi, krivo ili prerano otvori te ne evidentira na otvaranju ponuda.

Do isteka roka za dostavu ponuda ponuditelj može pisanim putem odustati od svoje ponude ili dostaviti izmjenu/dopunu ponude. Izmjena i/ili dopuna dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Nakon isteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju. Dakle, ponuditelji su dužni osigurati da njihova ponuda bude zaprimljena najkasnije do isteka roka za dostavu ponuda. 

Ponude i dokumentacija priložena uz ponudu, osim jamstva za ozbiljnost ponude, ne vraćaju se osim u slučaju zakašnjele ponude i odustajanja ponuditelja od ponude prije otvaranja ponuda.

6.3. Način izrade ponude

Ponuda mora biti izrađena u papirnatom obliku i otisnuta ili pisana neizbrisivom tintom. Uz ponudu u papirnatom obliku, potrebno je  dostaviti i ponudu na CD /DVD R ili drugom mediju. Također, uz ponudu na CD/DVD-R ili drugom mediju potrebno je dostaviti popunjeni Troškovnik u pdf i excel formatu. U slučaju razlika u ponudama, relevantna će biti ponuda dostavljena u papirnatom obliku.

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda. 

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Dokumente tražene u ovom Pozivu na dostavu ponuda ponuditelj u svojoj ponudi može dostaviti u izvorniku, ovjerenoj ili neovjerenoj preslici. 

Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.

Alternativne ponude nisu dopuštene.

6.4. Jezik i pismo

Ponuda se izrađuje na hrvatskom jeziku i latiničnom pismu. Ponuditeljima je dozvoljeno u ponudi koristiti pojedine izraze koji se smatraju internacionalizmima ili su uobičajeni u primjeni. Ukoliko je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik koji ne mora biti ovjeren. 
 
6.5. Rok valjanosti ponude

Rok valjanosti ponude je najmanje 60 dana od dana određenog kao krajnji rok za dostavu ponude. 

Na zahtjev Naručitelja, ponuditelj će produžiti rok valjanosti svoje ponude. Naručitelj je ovlašten odbiti ponudu čiji je rok valjanosti kraći od zahtijevanog. 

Iz opravdanih razloga, Naručitelj može u pisanoj formi tražiti, a ponuditelj će također u pisanoj formi produljiti rok valjanosti ponude. U roku produženja valjanosti ponude niti Naručitelj niti ponuditelj neće tražiti izmjenu ponude.

6.6. Uvjeti plaćanja

Plaćanje ugovorene cijene za isporuku predmeta nabave vršit će se temeljem računa izdanih od strane izvršitelja, u skladu sa sljedećom dinamikom plaćanja:

· 90% ukupno ugovorenog iznosa putem privremenih mjesečnih situacija ovjerenih od strane Nadzornog inženjera Naručitelja i predstavnika Naručitelja, u roku 30 dana od zadnjeg dana u mjesecu na kojega se odnose izvedeni radovi, a prema stvarnoj realizaciji te izvedenim količinama radova, uz uvjet da je situacija ovjerena.
· 10% ukupno ugovorenog iznosa okončanom situacijom nakon završetka radova te primopredaje radova i dostave jamstva za uklanjanje nedostataka u jamstvenom roku.

Plaćanje predmetnog iznosa će se izvršiti u roku 30 dana od ispostave računa i okončane situacije te obostrano potpisanog zapisnika o uspješno izvršenoj primopredaji radova, ovjerenog od strane Nadzornog inženjera kojeg je angažirao Naručitelja i predstavnika Naručitelja.
Obračunate količine izvedenih radova u svrhu mjesečnih plaćanja situacija neće biti obvezujuće, niti će izvršena ovjera temeljem privremene situacije značiti konačno priznavanje obračunatih stavki sadržanoj u toj situaciji. Naručitelj će biti ovlašten u svakoj situaciji izvršiti bilo koje izmjene ili ispravke koji se odnose na bilo koju prethodnu situaciju

Naručitelj će izvršiti plaćanje na bankovni račun kojeg je odabrani ponuditelj naveo u Ponudbenom listu (Prilog 1, Prilog 1.a, Prilog 1.b).

Naručitelj će neposredno plaćati podugovaratelju za dio ugovora koji je isti izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo, pod uvjetom da su ti razlozi bili navedeni i obrazloženi u Pozivu na dostavu ponuda ili odabrani ponuditelj dokaže da su obveze prema podugovaratelju za taj dio ugovora već podmirene.
Odabrani ponuditelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Odabrani ponuditelj je bez odgode dužan obavijestiti Naručitelja o svakoj promjeni bankovnog računa (kako svojeg, tako i za članove zajednice ponuditelja i podugovaratelje).

Izvoditelj ima pravo na predujam u iznosu 50% ugovorenog iznosa u roku od 30 dana od dana sklapanja ugovora o isporuci predmeta nabave za pojedinu grupu. Odabrani Ponuditelj dužan je najkasnije prilikom primitka predujma dostaviti Naručitelju Jamstvo za predujm u obliku zadužnice ili bankovne garancije s klauzulom „bezuvjetno“, „plativo na prvi poziv“, odnosno „bez prava prigovora“ u visini ugovorenog predujma. Jamstvo za povrat predujma treba biti s rokom važenja 30 dana od isteka ugovorenog roka za izvođenje radova. Bankarsku garanciju za povrat predujma Naručitelj može naplatiti ako:

- Nalogodavatelj odbije povrat avansno primljene uplate, a nije izvršio sve svoje obveze preuzete Ugovorom,
- Nalogodavatelj avansne bankarske garancije u tijeku njenog važenja ne izvrši svoje obveze sukladno Ugovoru.
- Ako jamstvo za povrat predujma ne bude naplaćeno, Naručitelj se obvezuje vratiti odabranom Ponuditelju izvornik jamstva najkasnije kada završe radovi.


Primljeni predujam odbija se od privremenih situacija i okončane situacije razmjerno postotku učešća predujma u odnosu na ugovorenu vrijednost radova, osim ako ugovorom nije drukčije definirano


7. JAMSTVA

7.1.  Jamstvo za ozbiljnost ponude

Ponuditelj je obvezan uz ponudu dostaviti jamstvo za ozbiljnost ponude u visini minimalno po grupama nabave:
- za Grupu nabave 1.: iznos od 100.000 kn,
- za Grupu nabave 2.: iznos od 3.000 kn,

Jamstvo za ozbiljnost ponude dostavlja se u obliku:

a) [bookmark: _Hlk30666749]bjanko zadužnice ili jednakovrijednog instrumenta osiguranja u državi poslovnog nastana ponuditelja na kojoj je potpis osobe ovlaštene za zastupanje gospodarskog subjekta potvrđen kod javnog bilježnika te ima svojstvo ovršnog javnobilježničkog akta. Bjanko zadužnica treba sadržavati podatke propisane Pravilnikom o obliku i sadržaju bjanko zadužnice (Narodne novine broj: 115/12, 82/17).

ili

b) uplate pologa na račun. 

Jamstvo za ozbiljnost ponude u obliku bjanko zadužnice potrebno je dostaviti na način da se ista ne ošteti (primjerice staviti u prozirni omot).  Ako jamstvo za ozbiljnost ponude ne bude naplaćeno, Naručitelj se obvezuje vratiti ponuditeljima izvornik jamstva za ozbiljnost po sklapanju Ugovora o nabavi.

Jamstvo se naplaćuje u slučaju:

•	odustajanja ponuditelja od svoje ponude u roku njezine valjanosti, 
•	neprihvaćanja ispravka računske greške,
· nedostavljanja ažuriranih popratnih dokumenata,
•	odbijanja potpisivanja ugovora o nabavi,
•	nedostavljanju jamstva za uredno ispunjenje ugovora.


Umjesto  dostavljanja  jamstva  za  ozbiljnost  ponude  u  obliku  bjanko zadužnice  ponuditelj  ima mogućnost izvršiti uplatu novčanog pologa u traženom iznosu visine jamstva i to na račun Naručitelja otvoren kod Privredne banke Zagreb d.d., HR4223400091511165577.  Pod svrhom plaćanja potrebno je navesti da se  radi o jamstvu za ozbiljnost ponude i navesti evidencijski broj nabave: NAB01, te također  navesti OIB/nacionalni  identifikacijski  broj  uplatitelja. Polog mora biti evidentiran na računu Naručitelja u trenutku isteka roka za dostavu ponuda. 

U slučaju da ponuditelj uplaćuje novčani polog, dužan je u ponudi dostaviti dokaz o uplaćenom novčanom pologu na temelju kojega se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku.  

Dopušteno je da Zajednica gospodarskih subjekata dostavi jamstvo za ozbiljnost ponude koje se sastoji od više jamstava ili novčanih pologa, koje daju članovi Zajednice gospodarskih subjekata, a koji u ukupnom zbroju predstavljaju traženu visinu jamstva ili da jamstvo dostavi samo jedan član zajednice.

7.2. [bookmark: _Toc55469484]Jamstvo za uredno ispunjenje ugovora

Odabrani ponuditelj je obvezan u roku od 15 dana od potpisa Ugovora o nabavi dostaviti Naručitelju jamstvo za uredno ispunjenje ugovora u obliku zadužnice  u visini od 10% (deset posto) od ukupne vrijednosti ugovora bez PDV-a. Tekst jamstva za uredno ispunjenje ugovora mora odobriti Naručitelj. Jamstvo za uredno ispunjenje će biti će naplaćeno u slučaju povrede ugovornih obveza od strane odabranog ponuditelja. Jamstvo za uredno ispunjenje Ugovora bit će vraćeno u roku od 15 dana od dana primopredaje radova i dostave jamstva za otklanjanje nedostataka u jamstvenom roku.

7.3. [bookmark: _Toc55469485] Jamstvo za otklanjanje nedostataka u jamstvenom roku

Odabrani ponuditelj je obvezan u roku od 15 dana od primopredaje radova dostaviti jamstvo za otklanjanje nedostataka u jamstvenom roku u obliku zadužnice u visini od 10% (deset posto) od izvršene vrijednosti ugovora bez PDV-a za slučaj da se ne ispuni obveza otklanjanja nedostataka ili se ne naknadi nastala šteta. Tekst jamstva za uredno ispunjenje ugovora mora odobriti Naručitelj. Jamstvo vrijedi najmanje dvije godine od dostave.


8. PREGLED I OCJENA PONUDE, ODLUKA O ODABIRU I PONIŠTENJE

U postupku pregleda i ocjene ponuda Naručitelj prvo utvrđuje formalnu sukladnost ponude. Nakon što je utvrdio formalnu ispravnost ponude Naručitelj provjerava sukladnost ponude s ostalim uvjetima Poziva na dostavu ponude. 

U postupku pregleda i ocjene ponuda Naručitelj može pozvati ponuditelje da u primjerenom roku koji ne smije biti kraći od 5 niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u odnosu na uvjete sposobnosti te certifikate o sukladnosti s normama, uklone pogreške, nedostatke ili nejasnoće koje se mogu ukloniti, pri čemu  se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u Pozivu na dostavu ponuda). Pojašnjenje ili upotpunjavanje ponude ne smije rezultirati pregovaranjem (u pogledu kriterija za odabir ponude)

U postupku pregleda i ocjene ponuda Naručitelj može pozvati ponuditelje da u roku koji ne smije biti kraći od 5 niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja, u roku od najviše 30 kalendarskih dana od dana isteka roka za dostavu ponuda. Naručitelj će sastaviti Zapisnik o otvaranju i ocjenjivanju ponuda te će sve ponuditelje obavijestiti o odabiru ponuditelja najkasnije po sklapanju Ugovora o nabavi.

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati. 

Naručitelj poništava postupak nabave ako nakon isteka roka za dostavu ponuda:
-	nije pristigla niti jedna ponuda;
-	nije dobio unaprijed određen broj valjanih ponuda/niti jednu valjanu ponudu;
-	nakon odbijanja ponuda ne preostane nijedna valjana ponuda.

Naručitelj može poništiti postupak ako:
-	se tijekom postupka utvrdi da je Poziv na dostavu ponuda manjkav te kao takav ne omogućava učinkovito sklapanje ugovora;
-	su nastale značajne nove okolnosti vezane uz projekt za koji se provodi nabava.




9. POPIS PRILOGA

Prilog 1 	– 	Ponudbeni list
Prilog 1.a 	–	Podaci o članovima zajednice ponuditelja
Prilog 1.b	–	Podaci o podizvoditelju/ima
Prilog 2 	– 	Troškovnik
Prilog 3     –             Izjava o nepostojanju osnova za isključenje
Prilog 4	– 	Izjava o ekonomskoj i financijskoj sposobnosti 
Prilog 5       –           Izjava o ponuđenom jamstvenom roku za otklanjanje nedostataka 
Projekt je sufinancirala Europska unija iz Pomoći za oporavak za koheziju i europska područja „REACT-EU“
Pravna napomena: Sadržaj ovog dokumenta isključiva je odgovornost društva Mozaik  d.o.o.

